**Krav til medlemmer med eget våben.**

 Justitsministeriet er bemyndiget til at fastsætte nærmere regler for registrering

  af såvel foreningsejede som privatejede våben, herunder kontrol af

  registreringens rigtighed.

  SKV. har herudfra fastsat kontrolforanstaltninger til at sikre, at SKV-registret

  er korrekt.

  Foreningen skal derfor **fysisk kontrollere**, at medlemmerne er i besiddelse

  af  de registrerede våben. Foreningerne vil desuden stikprøvevist blive

  kontrolleret af SKV mht. overensstemmelse mellem våbenlisterne og våbnenes

  fysiske tilstedeværelse. Dette gælder såvel foreningsvåben som medlemsvåben

  Betingelsen for at have tilladelse til en pistol / revolver er, udover våbenkontrol

  at skytten er aktivt skydende.

**For Pistol- / revolverskytter med våbenpåtegning gælder følgende:**

  1.  Skytten skal møde til en årlig våbenkontrol.

 2.  Skytten skal være aktivt skydende dvs. minimum  6 skydeserier a’ minimum 35 skud pr. år pr.

våbenkaliber, som skytten har våbenpåtegning til. (fin / grov)

  3. Der vil blive ført tilsyn / kontrol med om den enkelte skytte behersker våben og

       sikkerhedsregler tilfredsstillende.

4. Det er den enkelte skyttes ansvar at søge oplysninger om nye / ændringer af sikkerhedsregler,

anskaffelse af sikkerhedspløk, samt at få skydningerne noteret i aktivitetslisten af kassevagten.

      Kan foreningen ikke stå inde for en skyttes opfyldelse af kravene, skal

      foreningen inddrage våbenpåtegningen. Dette sker gennem SKV 5 proceduren.

      Haderslev Skyttekreds vil hvert år indkalde til våbenkontrol af medlemmernes

      registrerede våben.